สังคมข่าวหุ้น
*ดัชนีตลาดหุ้นไทยปิดระดับ 1,636.20 จุด ลดลง 4.46 จุด มูลค่าซื้อขาย 68,432 ล้านบาท ช่วงสัปดาห์นี้ติดตามการประชุมกนง. ที่ตลาดฯ คาดคงดอกเบี้ย รวมไปถึงลุ้นทำ Window Dressing ก่อนปิดงบการเงินไตรมาส 3/2562
22 ก.ย. 2562

สโนว์แมน
*ดัชนีตลาดหุ้นไทยปิดระดับ 1,636.20 จุด ลดลง 4.46 จุด มูลค่าซื้อขาย 68,432 ล้านบาท ช่วงสัปดาห์นี้ติดตามการประชุมกนง. ที่ตลาดฯ คาดคงดอกเบี้ย รวมไปถึงลุ้นทำ Window Dressing ก่อนปิดงบการเงินไตรมาส 3/2562
*GPSC เพิ่มทุนครั้งนี้คุ้ม โดยเสนอราคาจูงใจ 56 บาทต่อหุ้น รับส่วนลดกันทันที 20% จากราคาเฉลี่ยที่สูงประมาณ 70 บาท อัตราส่วน 1 หุ้นเดิมต่อ 0.8819 หุ้นใหม่ มีกำหนดจองซื้อหุ้นสามัญเพิ่มทุนช่วงวันที่ 30 ก.ย. 2562 และวันที่ 1-4 ต.ค. 2562 รวม 5 วันทำการเท่านั้น ด้วยเป้าหมายระดมทุน 7.4 หมื่นล้านบาท เพื่อระดมเงินไปชำระหนี้ระยะสั้น ภายหลังเข้าซื้อกิจการ GLOW เป็นที่เรียบร้อยแล้ว นักวิเคราะห์ต่างก็มองกันว่าหลังเพิ่มทุนแล้วมาร์เก็ตแคป GPSC จะขึ้นไปแถว ๆ 1.8 แสนล้านบาท ซึ่งใกล้เคียงกับ EGCO ในปัจจุบัน การันตีอนาคต GPSC สดใสแน่นอน จากวิสัยทัศน์ “ชวลิต ทิพพาวนิช” CEO ใหญ่ที่กางแผน 5 ปี จะมีโครงการผลิตไฟฟ้าเพิ่มเป็น 5,400 เมกะวัตต์ แถมยังมีแผนเพิ่มกำลังผลิตไฟฟ้าพลังงานทดแทนร่วมกับ ปตท. รวมถึงการร่วมมือวิจัยและพัฒนาโรงงานแบตเตอรี่ต้นแบบด้วยเทคโนโลยี Semi-Solid ซึ่งถือเป็นหัวใจของพลังงานแห่งอนาคตที่มาแรง เรียกว่า GPSC ตอบโจทย์ธุรกิจทั้งปัจจุบันและอนาคต
*BCPG ทุ่มเงินกว่า 5,315 ล้านบาท ซื้อโรงไฟฟ้าพลังงานน้ำ Nam San 3A ในสปป.ลาว กำลังการผลิตรวม 69 เมกะวัตต์ ที่ COD แล้วตั้งแต่วันที่ 29 ม.ค. 2559 คาดโอนหุ้นเสร็จภายในไตรมาส 3/2562 ก็น่าจะมาช่วยหนุนรายได้ตั้งแต่ในช่วงไตรมาส 4/62 เป็นต้นไป
*STPI ได้รับชำระเงินตามคำตัดสินสุดท้ายของคณะอนุญาโตตุลาการ โดยคู่สัญญาต่างประเทศได้ชำระเงินจำนวน 23.56 ล้านดอลลาร์สหรัฐ หรือเทียบเท่าประมาณ 715 ล้านบาท ซึ่งได้รับการตรวจสอบว่าเป็นจำนวนที่ครบถ้วนตามคำตัดสินดังกล่าวแล้ว
*TU ราคาเริ่มพลิกกลับมาเป็นบวกแล้ว หลังจากที่บริษัทออกมาปฏิเสธข่าวลือ ซึ่งยืนยันว่าไม่ได้มีการขาย Red Lobster ออกไป แล้วอาจต้องบันทึกผลขาดทุนช่วงก่อนหน้านี้ โดยปัจจุบันพยายามปรับปรุงกิจการให้ดีขึ้น ทั้งเพิ่มเมนู ขยายลูกค้าให้มากขึ้น เช่นไปเปิดตลาดที่ประเทศจีน แต่ก็ยังไม่ถึงกับขนาดว่าจะกลับมามีกำไร
*บอร์ด TKN ไฟเขียวปรับโครงสร้างการจัดการของบริษัท โดยปรับตำแหน่ง CFO อย่าง “จิระพงษ์ สันติภิรมย์กุล” ขึ้นเป็นรองกรรมการผู้จัดการ ดูแลกลุ่มงานการเงิน, กลุ่มงานปฏิบัติการ (โรงงาน), ส่วนงานจัดซื้อ และงานด้าน ESG ส่วนตำแหน่งประธานเจ้าหน้าที่กลุ่มงานการเงิน ได้วางตัวให้ “คู่สูรย์ รัตนะพร” ขึ้นรักษาการแทน โดยการปรับโครงสร้างครั้งนี้เพื่อรองรับการเติบโตขององค์กร และยังช่วยเพิ่มประสิทธิภาพการทำงานให้มากยิ่งขึ้น
*จับตา AWC หรือ “แอสเสท เวิรด์” หุ้น “เสี่ยเจริญ” เตรียมขายหุ้นไอพีโอ 8,000 ล้านหุ้น ราคาไอพีโอ 6 บาทต่อหุ้น เปิดจองระหว่างวันที่ 25-27 ก.ย. 2562 และจ่อเทรดต้นเดือน ต.ค.นี้ คาดมาร์เก็ตแชร์ใหญ่ที่สุดในตลท. มีลุ้นเข้าคำนวณในดัชนี SET50 ทันที ส่วนเงินระดมทุนจะนำไปใช้ใน 3 ส่วน ประกอบด้วย 1.เป็นเงินลงทุนในการเข้าซื้อกิจการและปรับปรุงทรัพย์สินในกลุ่มธุรกิจโรงแรมและการบริการ จำนวน 12 โครงการ ราคาประเมินรวม 25,000 ล้านบาท ได้แก่ โรงแรม 4 แห่งที่เปิดดำเนินการอยู่ และโรงแรมอีก 8 แห่งที่อยู่ระหว่างการพัฒนา ซึ่งจะเป็นโครงการใหม่ ๆ 2.ใช้ชำระคืนเงินกู้ยืมให้กับธนาคาร และ 3.ใช้เป็นเงินทุนหมุนเวียนในการดำเนินกิจการ ทั้งพัฒนาและปรับปรุงทรัพย์สินของบริษัท เพื่อสร้างการเติบโตอย่างมั่นคงและยั่งยืน
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 Mhz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.